Mliečny kremeň

Mliečny kremeň je fanerokryštalická odroda kremeňa, slabo zakalená nepriezračná odroda krištáľu. Má bielu až sivobielu farbu, okrem farby je však z každej stránky rovnaký ako krištáľ – tvorí hexagonálne prizmatické kryštály. 

 Výskyt 
V rámci jedného kryštálu bývajú aj mliečne, aj číre oblasti, kryštály mliečneho kremeňa sa často vyskytujú na jednom nálezisku spolu s čírym krištáľom. Pri ťažbe sú jeho množstvá omnoho väčšie, ako množstvá krištáľu. Mliečny kremeň predstavuje najbežnejšiu odrodu kremeňa. Biele žily celistvého kremeňa sa nachádzajú v mnohých typoch hornín. Veľké množstvá mliečneho kremeňa sa získavajú napríklad v arkansaskom Hot Springs v USA a Minas Gerais v Brazílii. R. L. Bonewiz, M. Konzultanti, R. E. Carruthers, 2007. Kamene a drahokamy. Bratislava: Slovart
Na Slovensku sa vyskytuje v lokalitách Rudňany, Mlynky a Rožňava.

 Použitie 
V klenotníctve. Mliečny kremeň môže byť dostatočne priehľadný aj na fazetáciu. 

 Referencie 

 Iné projekty 

Kategória:Odrody kremeňa